Document ID: 32013D0656

POLITINIO IR SAUGUMO KOMITETO SPRENDIMAS EUCAP SAHEL NIGER/2/2013
2013 m. lapkričio 12 d.
dėl Europos Sąjungos BSGP misijos Nigeryje (EUCAP Sahel Niger) vadovo skyrimo
(2013/656/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 38 straipsnio trečią pastraipą,
atsižvelgdamas į 2012 m. liepos 16 d. Tarybos sprendimą 2012/392/BUSP dėl Europos Sąjungos BSGP misijos Nigeryje (EUCAP Sahel Niger) (1), ypač į jo 9 straipsnio 1 dalį,
kadangi:
(1)
pagal Sprendimo 2012/392/BUSP 9 straipsnio 1 dalį Politinis ir saugumo komitetas yra įgaliojamas pagal Sutarties 38 straipsnį priimti atitinkamus sprendimus Europos Sąjungos BSGP misijos Nigeryje (EUCAP Sahel Niger) politinės kontrolės ir strateginio vadovavimo jai vykdymo tikslais, įskaitant visų pirma sprendimą dėl misijos vadovo skyrimo;
(2)
Sąjungos vyriausiasis įgaliotinis užsienio reikalams ir saugumo politikai pasiūlė skirti Filip DE CEUNINCK EUCAP Sahel Niger vadovu ad interim laikotarpiui nuo 2013 m. lapkričio 1 d. iki gruodžio 31 d.,
PRIĖMĖ ŠĮ SPRENDIMĄ:
1 straipsnis
Filip DE CEUNINCK skiriamas Europos Sąjungos BSGP misijos Nigeryje (EUCAP Sahel Niger) vadovu ad interim laikotarpiui nuo 2013 m. lapkričio 1 d. iki gruodžio 31 d.
2 straipsnis
Šis sprendimas įsigalioja jo priėmimo dieną.
Jis taikomas nuo 2013 m. lapkričio 1 d.
Priimta Briuselyje 2013 m. lapkričio 12 d.

Labels: 18
15